Ügyiratszám: HSZ/7809-1/2019

Látta:

**----------------------------**

Lőrincz László

gazdasági irodavezető

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága*

*2019. február 27-én 1430 órakor kezdődő*

*nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak a csatolt jelenléti ív szerint:**

* **a Gazdasági Bizottsági tagok:** Marosi György Csongor elnök, Orosz János József elnök-helyettes, Antalné Tardi Irén, Harsányi István, Juhász Géza, Kanizsay György Béla, Kolozsvári Csaba, Szabó Marianna
* **képviselő:** Jónás Kálmán, Németi Attila Sándor
* **a Polgármesteri Hivatal részéről jelen vannak:** Dr. Sóvágó László polgármester, Dr. Korpos Szabolcs jegyző, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Dede Erika egészségügyi, szociális irodavezető-helyettes,
* **További meghívottak:** Czeglédi Gyula Hungarospa Zrt. vezérigazgató, Kircsi Lajos Hungarospa Zrt. gazdasági igazgató, Mészáros Sándor,
* **jegyzőkönyvvezető:** Fehér Adrienn

Marosi György Csongor:

Megállapítom, hogy a bizottság határozatképes. A kiküldött napirendhez az ülés előtt kiosztásra került a szünidei étkeztetéssel kapcsolatos előterjesztés.

A gazdasági bizottság elnöke szavazásra bocsátotta a szünidei gyermekétkeztetés biztosításáról szóló előterjesztés napirendre vételét.

A Gazdasági Bizottság 7 igen szavazattal (Marosi György Csongor, Orosz János József, Antalné Tardi Irén, Juhász Géza, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a javasolt napirendi pontot. (a döntéshozatalban 7 fő vett részt).

**34/2019. (II. 28.) GB határozat**

**Hajdúszoboszló Város Önkormányzatának Gazdasági Bizottsága elfogadta a szünidei gyermekétkeztetés biztosításáról szóló előterjesztés napirendre vételét.**

A gazdasági bizottság elnöke szavazásra bocsátotta az így kialakult napirend elfogadását.

A Gazdasági Bizottság 7 igen szavazattal (Marosi György Csongor, Orosz János József, Antalné Tardi Irén, Juhász Géza, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a napirendet. (a döntéshozatalban 9 fő vett részt).

**35/2019. (II. 28.) GB határozat**

**Hajdúszoboszló Város Önkormányzatának Gazdasági Bizottsága elfogadta a napirendi javaslatokat.**

**Napirendi javaslat:**

* Előterjesztés a Hungarospa Hajdúszoboszlói Zrt. 2019. évi üzleti tervéről. (1. sz. testületi napirend)

Előadó: vezérigazgató

* Előterjesztés a Kovács Máté Városi Művelődési Központ és Könyvtár részére pótelőirányzat biztosítására. (4. sz. testületi napirend)

Előadó: humán-közszolgáltatási irodavezető-helyettes

* Előterjesztés alapítvány támogatására. (5. sz. testületi napirend)

Előadó: humán-közszolgáltatási irodavezető-helyettes

* Előterjesztés 4439/2 hrsz-ú ingatlan rendezésére. (7. sz. testületi napirend)

Előadó: gazdasági irodavezető

* Előterjesztés elővásárlási jog gyakorlására. (8. sz. testületi napirend)

Előadó: gazdasági irodavezető

* Javaslat szociális, gyermekvédelmi rendeletek módosítására (a bölcsődei és szociális alapellátások 2019. évi térítési díjairól). (9. sz. testületi napirend)

Előadó: egészségügyi-szociális irodavezető-helyettes

* Előterjesztés bölcsődei férőhely fejlesztési program pályázatára. (10. sz. testületi napirend)

Előadó: egészségügyi-szociális irodavezető-helyettes

* Előterjesztés közterületek felújításáról. (12. sz. testületi napirend)

Előadó: városfejlesztési irodavezető-helyettes

* Előterjesztés árusítóhelyek kijelöléséről. (13. sz. testületi napirend)

Előadó: városfejlesztési irodavezető-helyettes

* Előterjesztés a Szent István parkban telepítendő pavilonok hasznosítására beérkezett ajánlatokról. (14. sz. testületi napirend)

Előadó: polgármester

* Előterjesztés környezetvédelmi program 2019. évi intézkedési tervének elfogadására. (15. sz. testületi napirend)

Előadó: városfejlesztési irodavezető-helyettes

* Előterjesztés 2019. évi fásításról. (16. sz. testületi napirend)

Előadó: városfejlesztési irodavezető-helyettes

**Képviselő-testületi napirendben nem szereplő, csak bizottsági anyag:**

* Előterjesztés forgalomtechnikai javaslatokról

Előadó: városfejlesztési irodavezető-helyettes

* Előterjesztés a 2019. évi intézmény-felújítási keret felhasználásáról

Előadó: városfejlesztési irodavezető-helyettes

* Előterjesztés Cervixpathológiai XXIII. Tudományos Kongresszusára

Előadó: egészségügyi-szociális irodavezető-helyettes

* Hajdúszoboszlói Városi Televízió kérelme

Előadó: bizottsági elnök

* Előterjesztés a szünidei gyermekétkeztetés biztosításáról

Előadó: egészségügyi-szociális irodavezető-helyettes

Tájékoztatók, bejelentések

1. **napirend**

***Előterjesztés a Hungarospa Hajdúszoboszlói Zrt. 2019. évi üzleti tervéről.***

Harsányi István 1436 órakor érkezett az ülésre.

Marosi György Csongor:

Polgármester Úr egyetértett azzal, hogy a Hungarospanak nem kell befizetni a 25 millió Ft bérleti díjat, mert az önkormányzat a fizetővendéglátóknak szóló pályázat tekintetében az önerejét saját erőből fogja biztosítani. Az önkormányzat nem csorbítaná tovább az üzleti terv eredményét.

Czeglédi Gyula:

A Turisztikai, Kulturális, Sport Bizottság ülésén a felügyelőbizottság elnök asszonya javasolta, hogy a bér jellegű költségeknél a felsorolás utolsó bekezdését hagyjuk el. Ez 1.573.000 Ft növekedést okoz a költség oldalon, ennyivel kevesebb lesz a nyereség. A Hungarospa Zrt. a HSE-t nem támogathatja, így ez a támogatási összeg az önkormányzat költségvetésében jelenne meg. A módostásokkal a végső adózás előtti eredmény 320.790.000 Ft-ra alakul. A költség oldal 116, 4 millió Ft-al csökkent.

Marosi György Csongor:

A megszorítások nem tükrözik sem a felügyelőbizottság, sem a képviselőcsoportok, sem polgármester döntését, hanem az egy személyben a felügyelőbizottság elnökének a döntése. Az Elnök Asszonynak vállalnia kell a felelősséget a döntéséért, mely Hajdúszoboszló sportját egészében fogja megrázni. A saját véleményt nem kell a többség véleményeként aposztrofálni, arra nem kapott felhatalmazást. Ez nem csak a felnőtt labdarúgást, hanem az utánpótlást is érinti. A látványsportághoz tartozó egyesületnek a kapott TAO-hoz meghatározott önrészt kell hozzáraknia. A nem gazdasági társaságként működő sportegyesület csak önkormányzati támogatásból tudja ezt biztostani. A TAO igénylésnél az önkormányzat garanciát nyújt az önrész biztosítására. 2006 óta, illetve a TAO rendszer bevezetése óta a Hungarospa Zrt. és az önkormányzat közösen viseli a TAO-val érintett sportágak finanszírozását.

Antalné Tardi Irén:

Felügyelő bizottsági tagként további információkat is kérek a benyújtott anyag mellett. Én olyan üzleti terv elkésztését kezdeményeztem, amelyben legalább 80-100 millióval magasabb az eredmény. Nem kértem konkrét támogatások, költségek elvonását és hogy ne legyen béremelés. A nagy összegű hiteltörlesztéshez meg kell teremteni az alapot. A mostani anyagban magasabb az eredmény annál is, mint amit én megfogalmaztam. A bevétel alakulását nem tudjuk garantálni. A korábbi költségcsökkentéseket tartalmazó táblázatot nem tartottam tárgyalási alapnak. A sport támogatásának átláthatósága mellett vagyok és nem a sport ellen. Nem szeretném, ha a sportkivételes helyzetbe kerülne a közfeladatokkal szemben. A város nagy összegeket áldozott sportfejlesztésekre, melyeknek a működtetési költségvonzata megvan. Ezek a városi költségvetésbe beépítésre kerültek. Ezen felül a költségvetés keretéből pályázhat is és TAO-s támogatást is fel tud használni. Indokolatlan, hogy a cégen keresztül további támogatást kapjon. Ez nem csak az én véleményem. Hol van az leríva, hogy a sportot a Hungarospa Zrt-nek kell támogatni folyamatosan emelkedő összegben.

Marosi György Csongor:

Ezek alapján a Hungarospa Zrt. minden olyan támogatást, ami nem a fürdő beruházásokkal kapcsolatos, nem tehet meg. Képviselő Asszony túlterjeszkedik a felügyelő bizottság elnöki posztjának hatáskörén.

Antalné Tardi Irén:

Ezt a véleményt büszkén vállalom. További sporttal kapcsolatos véleményt is írásba fogok foglalni és be fogom nyújtani. Vezérigazgató Úr úgy a módosította a táblázatát, hogy abban nem szerepelt már az 5 millió Ft támogatás a HSE-nek. 2018-ban 3,5 milliót kapott a HSE a Hungarospa Zrt-től. A 10 %-os differenciált béremelést el tudom fogadni. A következő bekezdés feleslegessé válik, a kettő kizárja egymást. Ez nem érinti az eredményt, a szöveges indoklást kértem elhagyni.

Marosi György Csongor:

A Turisztikai, Kulturális, Sport Bizottság ülésén az hangzott el, hogy a 25 millió Ft-ot a területhasználati díjba építse be. A gazdasági bizottság módostó javaslata az, hogy ennek nem kell eleget tenni, marad a 198 millió Ft.

Antalné Tardi Irén:

A felügyelő bizottság ügyrendjét a testület elfogadta. A társaságnál belső ellenőri szervezet nem működik, ezt a feladatot a felügyelő bizottságra testálta. A felügyelő bizottság tagjainak joguk van információkat kérni. Azokat szoktam megnézni, amelyek nagy összefüggések megértéséhez szükségesek. Ha az üzleti terv eredményét sikerült feltornázni, akkor volt alapja, hogy annak átdolgozását kértem a menedzsmenttől.

Marosi György Csongor:

A Hajdúszoboszló Város Sportkoncepcióját Képviselő Asszony is elfogadta, mely a többcsatornás finanszírozást írja elő a város sportéletében. Idézet 1998-ból: „A sportszeretők körében óriás az öröm, mert legyen bármilyen szintű is a mai magyar labdarúgás, a foci, mégiscsak foci.”

Czeglédi Gyula:

Ha a béreknél azt az egy pontot kihúzzuk, akkor számszakilag is át kell vezetni. Úgy értelmeztük, hogy megvan a szakmai bizottság akarata abban a tekintetben, hogy a HSE támogatás elvonásra kerüljön és az egyéb ráfordítások kategóriába sorolódjon át. Az elmúlt években változtak a támogatások. Ez két tételből tevődik össze, az egyik a támogatási összeg, a másik a kitett reklámfelületekért kiszámlázott promóciós költségek. Én kezdeményeztem, hogy szöveges résznél kerüljön kiemelésre, milyen változások történtek az eredeti üzleti tervhez képest. Igyekszünk minden számadatot részletesen megindokolni és a tulajdonosi igényeket kiszolgálni.

*Szabó Marianna* kérdésére válaszolva: Az elmúlt 6 hónap tendenciái az tükröződik, hogy a gyógyászatban van még lemaradásunk. Az Aqua-Palace kicsit ezt korrigálta, mondhatjuk, hogy a tervnek megfelelően alakult a forgalom. Korábban a szociális hozzájárulásoknál 24 milliós csökkentő tételt éptettünk be. A kormány döntése alapján további szociális kedvezmények jelentek meg, mely havi szinten 1,3 millió Ft-ot, éves szinten 15 millió Ft-ot jelent. A bevételeknél előfordulhat, hogy némi tartalékot ki tudunk mutatni.

Kanizsay György Béla:

Nagyon fontos feltétel a bizalom. Az elmúlt évek tapasztalatai alapján sikeresnek mutatkozik a cég tevékenysége. A lehető legjobb gazdálkodást folytatják. Értelmetlennek tartom ezt az egy hónapja tartó vitát. Nem volt szerencsés az, hogy a Képviselő Asszony nyílt ülésen nyilatkozta, hogy nem tartja jónak, hogy a Hungarospa Zrt. ilyen nagy összeggel támogatja a sportot. Örülök, hogy a HSE próbálja az összes sportot integrálni. Ezzel költségeket is meg lehet takartani. Minél nagyobb egy egyesület, annál nagyobb a megtartó és a vonzó ereje. Ennek költségeit akkor máshonnan kell előteremteni. Az egyesületek támogatása eddig is belefért a cég gazdálkodásába. Más turisztikai szolgáltatók is adnak az erejükhöz mérten támogatást. A többcsatornás támogatás országos tendencia. A TAO rendszer lényege, bevonni a vállalkozókat. A cégek valamilyen szinten már el vannak kötelezve az egyesületek mellett reklámfelületekkel, elnevezésben. Közpénzből csupán nem lehet a sportot fenntartani.

Antalné Tardi Irén:

A testületi ülésen akkor reagáltam a sporttal kapcsolatban, amikor arról volt szó, hogy a Fizetővendéglátók Egyesület tagjai kapjanak a cég pénzéből. Semmiféle engedély nem volt hozzá, hogy a cég civil szervezetet támogasson. Mindegy, hogy a város kasszájából, vagy az önkormányzat tulajdonában lévő cég kasszájból megy ki ez az összeg, mert mindkettő ugyanolyan közpénz sportcélú felhasználását jelenti. A vállalkozói szférát jobban ösztönözném.

Kanizsay György Béla:

Az üzleti terv elfogadásával, nem lehet arra hivatkozni, hogy nem volt rá engedély.

Antalné Tardi Irén:

Az üzleti tervben nem látszik, milyen szolgáltatásokat finanszíroz a cég. Javasolni fogom, hogy Turisztikai, Kulturális, Sport Bizottság ülésén és a Gazdasági Bizottság ülésén is kerüljön a sportdöntés terítékre.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben és a módostó javaslatban foglaltak alapján - a következő határozatot hozta:

**36/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a Hungarospa Zrt. módosításokkal egybefoglalt 2019. évi üzleti terveiről szóló tájékoztató elfogadását.**

Felelős: bizottsági elnök

Határidő: 2019. február 28.

1. **napirend**

***Előterjesztés a Kovács Máté Városi Művelődési Központ és Könyvtár részére pótelőirányzat biztosítására***

Marosi György Csongor:

A szakbizottság támogatta a programokat.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben foglaltak alapján - a következő határozatot hozta:

**37/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a városi kulturális programok további támogatására bruttó 56.264.000.- Ft pótelőirányzat biztosítását. A pótelőirányzat forrása a város költségvetésének általános tartalék kerete.**

Felelős: bizottsági elnök

Határidő: 2019. február 28.

1. **napirend**

***Előterjesztés alapítvány támogatására***

Varga Imre:

Az előterjesztő összegszerű javaslatot nem tett. A Turisztikai, Kulturális, Sport Bizottság 200.000 Ft támogatást javasolt.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben foglaltak alapján - a következő határozatot hozta:

**38/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy 200.000 Ft összeggel támogassa a Fekete Borbála Alapítvány 2019. évi programjait.**

**Az összeg fedezete a költségvetés 11. sz. mellékletének 11/M ”*Alapítványok támogatása*” sora.**

Felelős: bizottsági elnök

Határidő: 2019. február 28.

1. **napirend**

***Előterjesztés 4439/2 hrsz-ú ingatlan rendezésére***

Orosz János József:

A Városfejlesztési, Mezőgazdasági Bizottság támogatta a határozati javaslatot.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben foglaltak alapján - a következő határozatot hozta:

**39/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy**

* **tulajdonosi hozzájárulását adja ahhoz, hogy a Hajdúszoboszló Város Önkormányzata tulajdonában lévő 4439/2 hrsz-ú ingatlannak a vízelvezető ároktól keleti irányba eső területén Fazekas Lajos kaszálás, és legeltetés céljából használja. A használati idő határozatlan időtartamú 30 napos felmondási idő kikötése mellett azzal, hogy Használatba vevő köteles a területet rendszeresen lekaszálni és a területet gondozni, karbantartani.**
* **felhatalmazza a Polgármestert a haszonbérleti szerződés aláírására.**

Felelős: bizottsági elnök

Határidő: 2019. február 28.

1. **napirend**

***Előterjesztés elővásárlási jog gyakorlására***

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben foglaltak alapján - a következő határozatot hozta:

**40/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy nyilatkozza, hogy a Hajdúszoboszló, Gábor Áron u. 49. szám alatti ingatlan 145/872-145/872-ed tulajdoni hányadának 2.700.000,-Ft eladási áron történő értékesítésével kapcsolatban lemondjon elővásárlási jogáról.**

Felelős: bizottsági elnök

Határidő: 2019. február 28.

1. **napirend**

***Javaslat szociális, gyermekvédelmi rendeletek módosítására (a bölcsődei és szociális alapellátások 2019. évi térítési díjairól)***

Dede Erika:

Szakmailag egyetértek azzal, hogy a bölcsődei gondozási díjat és az intézményi térítési díjat egyaránt 0,-Ft/napban állapítsa meg a fenntartó. A szakmai bizottság egyhangúan támogatta.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben foglaltak alapján - a következő határozatot hozta:

**41/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek** a **szociális, gyermekvédelmi rendeletek módosításának elfogadását.**

Felelős: bizottsági elnök

Határidő: 2019. február 28.

1. **napirend**

***Előterjesztés bölcsődei férőhely fejlesztési program pályázatára***

Marosi György Csongor:

Tavaly lett kiírva a Nemzetgazdasági Minisztérium nyílt pályázata. A Minden pályázó nyer.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben foglaltak alapján - a következő határozatot hozta:

**42/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy**

* **támogassa a Pénzügyminisztérium által a hazai bölcsődefejlesztési programról szóló 1164/2018 (III.27.) kormányhatározat 3. pontja alapján kiírt „Bölcsődei fejlesztési program” pályázati felhívásban részletezett pályázat benyújtását az alábbi címmel:**

**„Bölcsődei fejlesztési program - Hajdúszoboszlói Gyermeksziget Bölcsőde Aprócska Bölcsődei Tagintézményének létrehozása”**

**Ezzel egyidejűleg a pályázat benyújtásához, a Hajdúszoboszló Gyermeksziget Bölcsőde új telephelyén bölcsődei gondozási egység létesítéséhez (2 db csoportszoba 1x 12, és 1x14 férőhelyes kiszolgáló helyiségeivel) a Hajdúszoboszló, Rákóczi u. 70. szám alatti, 5998 hrsz-ú önkormányzati tulajdonú, beépítetlen ingatlant biztosítsa.**

* **a „Bölcsődei fejlesztési program”-on belül új telephelyen, 26 férőhelyes bölcsődei gondozási egység megvalósítását a pályázat keretében az alábbiak szerint hagyja jóvá:**

**A projekt összes bekerülési költsége: bruttó 244.705.882,-Ft**

**A projekt támogatási igénye: bruttó 208.000.000,-Ft**

**A projekt megvalósításához szükséges saját forrás: bruttó 36.705.882.-Ft**

* **a projekt megvalósításhoz szükséges saját forrást a város 2019. évi költségvetéséről szóló 1/2019.(I.24.) számú önkormányzati rendelet általános tartalék kerete terhére biztosítsa.**

**A projekt megvalósítás és a finanszírozás tervezett időbeni ütemezése:**

1. **Kiviteli tervek elkészítése: 2019.10.31.**
2. **Közbeszerzés, beszerzések lebonyolítása: 2020.01.31.**
3. **Építési munkák megkezdése: 2020.03.01.**
4. **Építési munkák befejezése: 2020.12.31.**
5. **Engedélyek beszerzése: 2021.02.28.**
6. **Projekt zárása: 2021.05.31.**

Felelős: bizottsági elnök

Határidő: 2019. február 28.

1. **napirend**

***Előterjesztés közterületek felújításáról***

Mészáros Sándor:

Lakossági és képviselői jelzések alapján módostások történtek. A végősszeg 100.250.000 Ft marad továbbra is. Ez tervezett összeg, várhatóan a munkálatok csökkenni fognak mennyiségében, összességében, illetve többkörös tárgyalásra lehet számtani. Az Erzsébet utca Kösialj szakasza és a Csaba utca 7. szám került még bele a táblázatba. A „hátrányos helyzetű városrészek felzárkóztatása" elnevezésű alapból megvalósuló feladatok összege sem változott. A Csipkés dűlő tévedésből kétszer szerepelt a listában. Az így felszabaduló összeg jól jött a tervfelülvizsgálatok, egyeztetések és engedélyeztetések költségeinek fedezésére. A Kossuth utca - Hőgyes utca körforgalom műszaki ellenőrzés költségeivel nem számoltunk.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben és a módostó javaslatban foglaltak alapján - a következő határozatot hozta:

**43/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy**

* **a 2019. évi városi költségvetésben a közterületek felújítása illetve a hátrányos helyeztű városrészek felzárkóztatása alapon rendelkezésre álló pénzügyi keret terhére támogassa az előterjesztés 1. sz. mellékletében foglalt felújítási munkálatok elvégzését.**
* **utasítsa a Jegyzőt a megvalósításhoz szükséges intézkedések megtételére**
* **felhatalmazza a polgármestert a szerződések aláírására.**

Felelős: bizottsági elnök

Határidő: 2019. február 28.

1. **napirend**

***Előterjesztés árusítóhelyek kijelöléséről***

Marosi György Csongor:

A Fürdő utcán 2, a Csónakázó tónál 1 árusítóhely kihelyezéséről szól az előterjesztés.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben foglaltak alapján - a következő határozatot hozta:

**44/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy támogassa**

* **a József Attila utca – csónakázó tó melletti területen ideiglenes árusítóhelyek kialakítását, 2019. évi hasznosításukra az előterjesztés mellékleteként csatolt pályázati felhívás közzé tételét.**
* **a Gábor Áron utcán meglévő 5 db elárusító pavilonból 2 db áthelyezését a Fürdő utcára, a sétány melletti zöld területre hasznosítás céljából.**
* **2019. évben az előterjesztés mellékleteként csatolt pályázati felhívás közzétételét.**

Felelős: bizottsági elnök

Határidő: 2019. február 28.

1. **napirend**

***Előterjesztés a Szent István parkban telepítendő pavilonok hasznosítására beérkezett ajánlatokról***

Marosi György Csongor:

Kolozsvári Csaba jelezte az érintettségét. Ezen oknál fogva nem kíván a szavazásban részt venni.

A gazdasági bizottság elnöke szavazásra bocsátotta a bizottsági tag érintettségi okán történő szavazás alóli felmentését.

A Gazdasági Bizottság 7 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 7 fő vett részt (1 nem szavazott: Kolozsvári Csaba) és – a javaslatban foglaltak alapján - a következő határozatot hozta:

**45/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága elfogadja Kolozsvári Csaba Gazdasági Bizottsági tag érintettségi okán történő szavazás alóli felmentését a Szent István parkban telepítendő pavilonok hasznosítására beérkezett ajánlatokkal kapcsolatban.**

Felelős: -

Határidő: -

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 7 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 7 fő vett részt (1 nem szavazott: Kolozsvári Csaba) és - az előterjesztésben foglaltak alapján - a következő határozatot hozta:

**46/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy**

* **támogassa a Szent István parkban telepítendő 2 db pavilon használati jogát pályázata alapján a Búzavirág-94 Kft. (1037 Budapest, Bécsi út 85.) számára biztosítsa az alábbi bérleti díjak (pavilononként) elfogadásával.**
* **2019.06.01. – 2019.08.31 3.500.000,-Ft**
* **2020.01.01. – 2020.12.31. 5.000.000,-Ft**
* **2021.01.01. – 2021.12.31. 5.000.000,-Ft**
* **2022.01.01. – 2022.12.31. 5.000.000,-Ft**
* **2023.01.01. – 2023.12.31. 5.000.000,-Ft**
* **2024.01.01. – 2024.12.31.** **5.000.000,-Ft**
* **utasítsa a jegyzőt a pavilonok használatba adásával kapcsolatosan szükséges intézkedések megtételére, a polgármestert felhatalmazza a szerződések aláírására.**

Felelős: bizottsági elnök

Határidő: 2019. február 28.

1. **napirend**

***Előterjesztés környezetvédelmi program 2019. évi intézkedési tervének elfogadására.***

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben foglaltak alapján - a következő határozatot hozta:

**47/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy az Önkormányzat 2015-2020. évekre szóló Környezetvédelmi Program végrehajtását szolgáló, 2019. évi intézkedési tervét az alábbiak szerint elfogadja:**

**2019. évi intézkedési terv a környezetvédelmi**

**program végrehajtására**

1. **Környezetvédelmi alap, talajvíz mintavételek**

3.500.000,- Ft /saját forrás/

Felelős: gazdasági irodavezető, városfejlesztési irodavezető-helyettes

1. **Belvízcsatorna üzemeltetése, belvízrendezés, belvízmentesítés**

30.000.000,- Ft /saját forrás/

Felelős: gazdasági irodavezető, városfejlesztési irodavezető-helyettes

1. **Önkormányzati erdők művelési feladatai**

4.500.000,- Ft /saját forrás/

Felelős: Jegyző

1. **Köztisztaság, síktalanítás**

56.257.000,- Ft /saját forrás/

Felelős: gazdasági irodavezető, városfejlesztési irodavezető-helyettes

1. **Korszerű állati hulladékkezelő telep üzemeltetése**

20.000.000,- Ft /saját forrás/

Felelős: gazdasági irodavezető, városfejlesztési irodavezető-helyettes

1. **Illegális hulladéklerakók felszámolása**

1.500.000,- Ft /saját forrás/

Felelős: gazdasági irodavezető, városfejlesztési irodavezető-helyettes

1. **Allergén növények kaszálása**

3.500.000,- Ft /saját forrás/

Felelős: gazdasági irodavezető, városfejlesztési irodavezető-helyettes

1. **Kényszerkaszálás közterületen**

600.000,- Ft /saját forrás/

Felelős: igazgatási irodavezető, városfejlesztési irodavezető-helyettes

1. **Önkormányzati ingatlanok kaszálása, allergén növények irtása, síktalanítás**

3.000.000,- Ft /saját forrás/

Felelős: gazdasági irodavezető

1. **Szúnyog-, és rágcsálóirtás, növényvédelem**

12.500.000,- Ft /saját forrás/

Felelős: gazdasági irodavezető, városfejlesztési irodavezető-helyettes

1. **Zöldterületek fenntartása**

**- Parkfenntartás**

73.000.000,- Ft /saját forrás/

**- Fakivágás**

4.300.000,- Ft /saját forrás/

**- Falevél elszállítás**

2.100.000,- Ft /saját forrás/

Felelős: gazdasági irodavezető, városfejlesztési irodavezető-helyettes

1. **„Fenntartható közlekedésfejlesztés Hajdúszoboszlón”** – TOP.3.1.1-15 pályázat megvalósítása

461.736.810,- Ft /Támogatás és saját forrás/

Felelős: Jegyző, városfejlesztési irodavezető-helyettes

1. **„Arany kapu óvoda energetikai pályázata**” – TOP-3.2.1-15 pályázat megvalósítása

103.756.000,- Ft /támogatás és saját forrás/

Felelős: Jegyző

1. **Ivóvíz közműberuházás**

2.000.000,- Ft /saját forrás/

Felelős: gazdasági irodavezető, városfejlesztési irodavezető-helyettes

1. **Szennyvíz közműberuházás**

6.350.000.-Ft /saját forrás/

Felelős: gazdasági irodavezető, városfejlesztési irodavezető-helyettes

1. **Víziközművek Állami Rekonstrukciós Alapjából nyújtható támogatás elnyerésére kiírt pályázat – víztorony felújítása**

83.597.750,-Ft /Támogatás és saját forrás/

Felelős: gazdasági irodavezető, városfejlesztési irodavezető-helyettes

1. **Víziközművek energiahatékonyságának fejlesztése pályázat – víz-, szennyvíz szivattyúk beszerzése**

15.240.000,-Ft /Támogatás és saját forrás/

Felelős: gazdasági irodavezető, városfejlesztési irodavezető-helyettes

1. **Szováti úti kerékpárút építés**

15.000.000,- Ft /saját forrás/

Felelős: gazdasági irodavezető, városfejlesztési irodavezető-helyettes

1. **Óvodakonyha infrastrukturális fejlesztése pályázat**

90.700.000,-Ft /Támogatás és saját forrás/

Felelős: gazdasági irodavezető, városfejlesztési irodavezető-helyettes

**Továbbá javasolja a képviselő-testületnek, hogy a Környezetvédelmi Programban szereplő további feladatokat pályázatok útján megvalósítsa, utasítsa a Jegyzőt a további pályázati lehetőségek figyelésére.**

Felelős: bizottsági elnök

Határidő: 2019. február 28.

1. **napirend**

***Előterjesztés 2019. évi fásításról.***

Marosi György Csongor:

Novák József többször is jelezte az internetes fórumon, hogy tavaly a Bányász utcán két fát kiütöttek. A szakirodát tájékoztattuk erről, és azt az ígéretet adták, hogy a fásításkor pótolva lesznek.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben foglaltak alapján - a következő határozatot hozta:

**48/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy 2019. évben az 1. sz. mellékletben megjelölt helyszíneken feltüntetett darabszámú és típusú fák telepítését támogassa, karózva, dréncsövezve, 2 éves utógondozással, garancia nélkül.**

**A fák beszerzésével és telepítésével a Hajdúszoboszlói Városgazdálkodási   
Nonprofit Zrt-t bízza meg.**

Felelős: bizottsági elnök

Határidő: 2019. február 28.

1. **napirend**

***Előterjesztés forgalomtechnikai javaslatokról***

Szilágyiné Pál Gyöngyi:

A Fürdő utca végleges forgalmi rendjét illetően már döntött a bizottság. Május 1-től a befejezést követően kívántuk ezt a forgalmi rendet bevezetni, addig ideiglenes forgalmi rend van érvényben. Azonban célszerű lenne ezt a módostást egy ütemben elvégezni, hogy a lakosságot ne zavarjuk meg. A dottó kisvonat üzemeltetője jelezte, hogy március 15-től szeretne kezdeni. Az új megállóhely a Mátyás K. sétány és a Damjanich utca közti szakaszra esik. A Fürdő utca Sport utca és Debreceni útfél közötti része kétirányú marad, hiszen a buszközlekedést biztosítani kell. A Bánomkertben átalakulnak a parkolási lehetőségek is. Meg kellene vizsgálni annak a lehetőségét, hogy a Harangház melletti vak parkolóba balra nagy ívben be lehet-e menni. előzetesen kértem a bizottságtól egy felhatalmazást arra vonatkozóan, hogy amennyiben a forgalomtechnikai szakemberek megerősítik, hogy ez a módostás végrehajtható, akkor a burkolatfestés megtörténhessen. A költségek viselésében kell még dönteni.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben foglaltak alapján - a következő határozatot hozta:

**49/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága támogatja**

* **a Bessenyei utca jobb oldalán a várakozás megtiltását, és 1 db „Várakozni tilos” jelzőtábla kihelyezését;**
* **a Csanády tér alárendelését az Isonzó utca – Szurmai utca útszakasznak, a Csanády téri útszakaszra „Elsőbbségadás kötelez” jelzőtábla kihelyezésével és az útburkolaton felállási vonal felfestésével.**

**A jelzőtáblák és forgalomtechnikai eszköz kihelyezéséhez szükséges pénzügyi forrást a városi költségvetés, városüzemeltetési tábla (9. sz. melléklet) „Belterületi utak fenntartása” megnevezésű pénzügyi keret terhére biztosítja.**

Felelős: jegyző, VG NZrt. vezérigazgató

Határidő: 2019. március 31.

1. **napirend**

***Előterjesztés a 2019. évi intézmény-felújítási keret felhasználásáról***

Szilágyiné Pál Gyöngyi:

A HSE meglévő műfüves pálya gondozásához szükséges granulátum beszerzésére támogatást nyert az önkormányzat, amihez önerőt kell biztostani. Az intézményfelújítási keret terhére kellene 1,3 millió Ft-ot elkülöníteni. A HSE az egyéb intézményfelújtásra vonatkozó kérelmét visszavonta.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben és a kiegészítő javaslatban foglaltak alapján - a következő határozatot hozta:

**50/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága**

* **támogatja a Hajdúszoboszlói Polgármesteri Hivatal kérelmét. A Hivatal udvarán az épületek közötti erős-, és gyengeáramú vezetékek átépítésére bruttó 8,5 MFt összeget biztosít a 2019. évi Intézmény-felújítási keret terhére.**
* **támogatja a Kovács Máté Városi Művelődési Központ és Könyvtár kérelmét. A Szabadéri Színpad üzemeltetéséhez szükséges kapuautomatika és riasztórendszer kiépítésére bruttó 821.309,-Ft összeget biztosít a 2019. évi Intézmény-felújítási keret terhére.**
* **támogatja a József Attila utcán meglévő nyilvános illemhely felújítását (tető felújítása, festés, mázolás), mely munkálatok elvégzésére bruttó 2.170.693,-Ft összeget biztosít a 2019. évi Intézmény-felújítási keret terhére.**
* **támogatja a Hajdúszoboszlói Sportegyesület kérelmét. A műfüves pálya karbantartásához szükséges granulátum beszerzéséhez elnyert támogatáshoz 1,3 MFt összegű önerőt biztosít a 2019. évi Intézmény-felújítási keret terhére.**
* **bruttó 5 MFt összegű tartalékot különít el a nem várt egyéb kiadásokra.**
* **utasítja a Jegyzőt a szükséges intézkedések megtételére.**

Felelős: jegyző

Határidő: 2019. december 31.

1. **napirend**

***Előterjesztés Cervixpathológiai XXIII. Tudományos Kongresszusára***

Marosi György Csongor:

A támogatás a Járóbeteg-Ellátó Centrumon keresztül történik. 150.000 Ft támogatást javaslok.

Kanizsay György Béla:

Nem értem, miért kellene támogatni egy orvoskonferenciát. A résztvevők részvételi és szolgáltatási díjat fizetnek. Anyagilag sem állnak rosszul. Nem lenne szerencsés, ha ezentúl minden más konferenciához támogatást igényelnének.

Dr. Sóvágó László:

Egyetértek Kanizsay képviselő úrral. A Polgármesteri keretből nem fogom támogatni.

Antalné Tardi Irén:

A közösség érdekeit szolgáló ismeretterjesztést támogathatónak tartok. Nem kell követni a szokásokat. Fel kell hívni a szervezők figyelmét, hogy a Járóbeteg-Ellátó Centrummal vegyék fel a kapcsolatot és velük együttműködve adjanak be kérelmet a meghirdetett pályázatra. Ezt az eljárásrendet meg kell szüntetni.

Kanizsay György Béla:

A konferencia támogatása úgy indult, hogy prospektust, városról szóló anyagokat szeretnének ajándékba adni a résztvevőknek. A TDM szervezeten keresztül is meg lehetne ezt oldani.

Szabó Marianna:

A TDM-nek adjunk valamennyi összeget marketing anyagra, hogy azt adják a konferenciára.

Dede Erika:

*Orosz János József* kérésére válaszolva: 200-300 fő szakorvos jön az ország minden részéről. Nem értek egyet én sem azzal, hogy több oldalról is támogatjuk.

A Cervixpathológiai XXIII. Tudományos Kongresszus támogatására az alábbi határozati javaslatot terjesztem elő:

*Hajdúszoboszló Város Önkormányzatának Gazdasági Bizottsága a Járóbeteg-Ellátó Centrum részére 100.000 Ft összeget biztosít Cervixpathológiai XXIII. Tudományos Kongresszus támogatására az önkormányzat 2019. évi költségvetéséről szóló 19/2018. (XII.20.) önkormányzati rendelet 12.§ (1) bekezdés e) pontjának felhatalmazása alapján, a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK soráról.*

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 7 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kolozsvári Csaba, Szabó Marianna) 1 ellenszavazat melett (Kanizsay György Béla) és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben és a határozati javaslatban foglaltak alapján - a következő határozatot hozta:

**51/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága a Járóbeteg-Ellátó Centrum részére 100.000 Ft összeget biztosít Cervixpathológiai XXIII. Tudományos Kongresszus támogatására az önkormányzat 2019. évi költségvetéséről szóló 19/2018. (XII.20.) önkormányzati rendelet 12.§ (1) bekezdés e) pontjának felhatalmazása alapján, a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK soráról.**

Felelős: bizottsági elnök

Határidő: 2019. március 15.

1. **napirend**

***Hajdúszoboszlói Városi Televízió kérelme***

Marosi György Csongor:

A Hajdúszoboszlói Városi Televízió kérelmével kapcsolatosan az alábbi határozati javaslatot terjesztem elő:

*Hajdúszoboszló Város Önkormányzatának Gazdasági Bizottsága a Hajdúszoboszlói Városi Televízió részére 800.000 Ft összeget biztosít a választásokkal kapcsolatos plusz feladatok ellátására, magazin műsorok bővítésére és a Helyi Érték Díj 2019 pályázati részvétel támogatására az önkormányzat 2019. évi költségvetéséről szóló 19/2018. (XII.20.) önkormányzati rendelet 12.§ (1) bekezdés e) pontjának felhatalmazása alapján, a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK soráról.*

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 8 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kanizsay György Béla, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 8 fő vett részt, és - az előterjesztésben foglaltak alapján - a következő határozatot hozta:

**52/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága a Hajdúszoboszlói Városi Televízió részére 800.000 Ft összeget biztosít a választásokkal kapcsolatos plusz feladatok ellátására, magazin műsorok bővítésére és a Helyi Érték Díj 2019 pályázati részvétel támogatására az önkormányzat 2019. évi költségvetéséről szóló 19/2018. (XII.20.) önkormányzati rendelet 12.§ (1) bekezdés e) pontjának felhatalmazása alapján, a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK soráról.**

Felelős: bizottsági elnök

Határidő: 2019. március 15.

Kanizsay György Béla 1541 órakor elhagyta az ülést.

1. **napirend**

***Előterjesztés a szünidei gyermekétkeztetés biztosításáról***

Dede Erika:

A 2019. évi költségvetés módosítására lesz szükség, mert a szünidei gyermekétkeztetést szolgáltatóval is el kell látni, különösen most, hogy az óvodakonyha szét lesz verve.

Egyéb kérdés, hozzászólás hiányában a gazdasági bizottság elnöke szavazásra bocsátotta a határozati javaslatot.

A Gazdasági Bizottság 7 igen szavazattal (Marosi György Csongor, Orosz János József, Antalné Tardi Irén, Juhász Géza, Harsányi István, Kolozsvári Csaba, Szabó Marianna) ellenszavazat és tartózkodás nélkül elfogadta a határozati javaslatot. A döntéshozatalban 7 fő vett részt, és - az előterjesztésben foglaltak alapján - a következő határozatot hozta:

**53/2019. (II. 27.) GB határozat**

**Hajdúszoboszló Város Önkormányzatának Gazdasági Bizottsága hozzájárul, hogy a szünidei gyermekétkeztetés lebonyolítását a Hajdúszoboszlói Gazdasági Szolgáltató intézmény végezze, azzal a kitétellel, hogy a nyári szünidei étkeztetés (2019. június 15-től augusztus 31-ig 54 napon át) biztosítását vállalkozói szerződés alapján - Karikás Gasztroház Kft. 4200 Hajdúszoboszló, Hőforrás u. 33. - vásárolt élelmezésként lássa el. A szolgáltatás helye: Karikás Étterem 4200 Hajdúszoboszló, Hőforrás u. 33. A szolgáltatóval történő szolgáltatási szerződés megkötése 496.-Ft/fő/adag áron történjen.**

**Ezzel egyidejűleg Hajdúszoboszló Város 2019. évi költségvetésének 12. számú melléklet Külön keretek 11/ÖK soráról 817.128. -Ft-ot elkülönít a 2019. évi nyári szünidei étkeztetés lebonyolításához - normatíván felüli összeg - szükséges különbözet finanszírozására, melyet 3 feladat végrehajtása után, egyeztetett elszámolás keretében, utólagosan a Hajdúszoboszlói Gazdasági Szolgáltató Intézmény részére biztosítja. A szolgáltatási szerződés megkötése után, de legkésőbb a szolgáltatás megkezdésének napjáig, a szerződő összeg 50%-át előlegként a feladat ellátásához biztosítja, a fennmaradó összeg végelszámoláskor esedékes.**

Felelős: intézményvezető/irodavezető-helyettes

Határidő: 2019. február 27.

Egyéb kérdés, hozzászólás hiányában a Gazdasági Bizottság elnöke 1542 órakor az ülést bezárta.

A Bizottság által tárgyalt képviselő-testületi előterjesztések a képviselő-testület 2019. február 28-i üléséről készített jegyzőkönyv mellékletét képezik.

**K.m.f**

**Marosi György Csongor Orosz János József**

***bizottsági elnök***  ***bizottsági elnök-helyettes***

**Fehér Adrienn**

***jegyzőkönyvvezető***